ঝাঁকপাল্লা
ঝাঁকপাল্লা(বৈজ্ঞানিক নাম: "Vindula erota (Fabricius)") যার মূল শরীর উজ্জ্বল কমলা হলুদ বর্ণের এবং ডানা দুটি কমলাটে হলুদ বর্ণ দেখা যায়। এরা নিমফ্যালিডি পরিবার এবং হেলিকোনিনি উপগোত্রের সদস্য।
ঝাঁকপাল্লা
সামনের ডানায় কোস্টাল অঞ্চলের ঠিক নিচে অবস্থিত সেল এ তিনটি ছোট তীর্যক সর্পিল দাগ এবং ডিস্কোসেলুলার (সেল এবং ডিসকাল অংশের সংযোগস্থল) অংশ দুটি আঁকাবাঁকা দাগ পরিবেষ্টিত একটি ছোট এবং সরু ব্যান্ড রয়েছে। সেল এর ঠিক ডানপাশে ১নং থেকে ৪নং শিরার মধ্যবর্তী জলপাই সবুজ পোস্ট-বেসাল এবং সাদা ডিসকাল অংশের সীমান্তে একটি পুরু ছোট আঁকাবাঁকা দাগ রয়েছে যার থেকে ১,২,৩ এবং ৪নং শিরার সূত্রপাত। উপর এবং নীচ দুই ডানাতেই হালকা বাদামী পোস্ট-ডিসকাল সরু ব্যান্ড এবং সর্পিল সাবটার্মিনাল (উপপ্রান্তিক) দাগ পরিলক্ষিত হয়। উপরের ডানার অ্যপেক্স অথবা শীর্ষ অবস্থানের একটু নিচে একটি চোখে পড়ার মত একটি সাদা প্রেপিকাল ছোপ নজরে পড়ে।